23-тото Обикновено народно събрание (XXIII ОНС) е народно събрание на Царство България, заседавало от 20 август 1931 до 19 май 1934, брой депутати – 283. XXIII ОНС е разпуснато след Деветнадесетомайският преврат от 1934 година. В резултат на преврата, направен от политическия кръг „Звено“, парламентът се разпуска за четири години и ролята на законодателен орган се изпълнява от Министерския съвет. Това е стъпка към утвърждаване ролята на цар Борис III в управлението, постигнато с цената да бъдат погазени Търновската конституция (тя не е отменена, но новото правителство не се съобразява с нея) и демокрацията.